(Návrh)

**ZÁKON**

z..................2022,

**ktorým sa mení a dopĺňa zákon Národnej rady Slovenskej republiky č. 13/1993 Z. z. o umeleckých fondoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 13/1993 Z. z. o umeleckých fondoch v znení zákona č. 283/1997 Z. z., zákona č. 516/2008 Z. z., zákona č. 374/2013 Z. z., zákona č. 129/2020 Z. z., zákona č. 300/2020 Z. z. a zákona č. 504/2021 Z. z. sa mení a dopĺňa takto:

1. V § 3 ods. 1 sa vypúšťajú slová „príspevky príjemcov autorských odmien a odmien výkonných (reprodukčných) umelcov,“.
2. Druhá časť sa vypúšťa.

Poznámky pod čiarou k odkazom 3 a 4 sa vypúšťajú.

1. V § 15 a 16 sa slová „koncesionárskych poplatkov“ nahrádzajú slovami „úhrad za služby verejnosti poskytované Rozhlasom a televíziou Slovenskav oblasti rozhlasového vysielania a televízneho vysielania“.
2. V § 20 písm. e) sa slová „celkového výnosu rozhlasových a televíznych poplatkov“ nahrádzajú slovami „úhrad za služby verejnosti poskytované Rozhlasom a televíziou Slovenskav oblasti rozhlasového vysielania a televízneho vysielania ročne“.
3. Za § 25f sa vkladá § 25g, ktorý vrátane nadpisu znie:

**„§ 25g**

**Prechodné ustanovenie účinné od 1. januára 2023**

Ustanoveniami tohto zákona nie je dotknuté právo príjemcu autorských odmien alebo odmien výkonných (reprodukčných) umelcov odviesť fondom príspevok podľa § 25e ods. 3 za rok 2022 a povinnosť dediča autorských práv uhradiť fondom príspevok podľa § 25e ods. 4 a 5 za rok 2022.“.

**Čl. II**

Tento zákon nadobúda účinnosť 1. januára 2023.